Rikunarita-ORG/Wikinium huggingface dataset:
# Khorasan-ryhmä

| Khorasan-ryhmä |
| --- |
|  Al-Qaidan lippu. |
| Tyyppi | terroristijärjestö |
| Toiminta-alue |  Syyria |
| Jäsenet | noin 50 |
| Johtaja | Muhsin al-Fadhli |
| Infobox OKNimi-testi OK |

**Khorasan-ryhmä** on Yhdysvaltain puolustusministeriön mukaan Syyriassa toimiva Al-Qaida-ryhmittymä. Yhdysvaltojen mukaan ryhmä suunnitteli terrori-iskujen toteuttamista Yhdysvaltoja vastaan.

Khorasan-ryhmästä oli vain vähän julkista tietoa ennen kuin Yhdysvallat teki sen tukikohtia vastaan ilmaiskuja syyskuussa 2014. Yhdysvaltojen mukaan iskut kohdistettiin ryhmän pommintekolaitoksia, koulutusleirejä ja muita rakennuksia vastaan. Ryhmään uskotaan kuuluvan noin 50 jäsentä, joita on tullut Afganistanista ja Pakistanista, eli alueelta, jonka jihadistit tuntevat nimellä Khorasan. Nimitys khorasan-ryhmä on kuitenkin peräisin ilmeisesti amerikkalaisista lähteistä. Ryhmässä on jäseniä myös Pohjois-Afrikasta ja Tšetšeniasta. Yhdysvaltojen mukaan ryhmän lähetti Syyriaan Al-Qaida-johtaja Ayman al-Zawahiri ja he saivat tiloja ja maata Syyriassa toimivalta Al-Nusran rintamalta. Ryhmän johtajana on väitetty toimivan Muhsin al-Fadhli. Jotkut tutkijat ovat kuitenkin pitäneet häntä ennemminkin saarnamiehenä kuin johtajana.

Yhdysvaltojen tiedusteluraporttien mukaan ryhmä valmisteli pommi-iskuja ja kokeili eri tapoja tuoda pommeja lentokenttien turvatarkastusten läpi. Ryhmää on Yhdysvaltojen mukaan auttanut sauditaustainen pommintekijä Ibrahim al-Asiri, joka suunnitteli Umar Farouk Abdulmutallabin alusvaatteissaan Northwest Airlinesin lento 253:lle kuljettaman pommin, jonka räjäyttäminen kuitenkin epäonnistui. Yhdysvaltojen tekemien ilmaiskujen aikoihin ryhmän uskottiin olevan pommi-iskun valmistelujen loppuvaiheilla. Heinäkuussa 2015 Yhdysvallat ilmoitti surmanneensa al-Fadhlin ilmaiskussa, joka tehtiin Sarmadan kaupungissa Syyriassa lähellä Turkin rajaa. Al-Fadhlin on sosiaalisessa mediassa uutisoitu kuolleen myös jo aiemmin tehdyissä ilmaiskuissa.

Al-Nusran rintaman johtaja Abu Mohammed al-Julani kiisti Khorasan-ryhmän olemassaolon Al Jazeeralle antamassaan haastattelussa toukokuussa 2015.

## Lähteet
# Mahdin armeija

**Mahdin armeija** (arabiaksi جيش المهدي) on vuonna 2003 perustettu šiialainen aseellinen ryhmittymä, joka taisteli Yhdysvaltojen johtamaa Irakin miehitysvaltaa sekä Irakin turvallisuusjoukkoja vastaan. Ryhmittymän johtaja on Muqtada al-Sadr.
# Winnie Byanyima

Winnie Byanyima
**Winnie Byanyima** (s. 13. tammikuuta 1959 Mbarara) on ugandalainen poliitikko ja kansalaisaktivisti.

## Ura

Byanyima sai luonnontieteiden maisterin arvon konetekniikassa Cranfieldin yliopistosta ja kandidaatin arvon lentokonetekniikassa Manchesterin yliopistosta. Hän aloitti uransa Uganda Airlinesin insinöörinä. Vuonna 1989 hän aloitti diplomaattiuran Ugandan edustajana Ranskassa ja UNESCO:ssa. Byanyima palasi Ugandaan vuonna 1994 ja istui kolmen kauden ajan jäsenenä Ugandan parlamentissa. Hän oli ugandalaisen kansalaisjärjestö Forum for Women in Democracyn (FOWODE) perustajajohtaja. Hän on myös ollut mukana perustamassa ja johtamassa People’s Medicines Alliancea, joka on ajanut pandemioiden torjunnan ja niihin reagoimisen kannalta tarpeellisen lääketieteellisten teknologioiden tasapuolista saatavuutta. Byanyima on ajanut aktiivisesti naisten oikeuksia YK:ssa ja Afrikan unionissa.

Byanyima aloitti kautensa Oxfamin johtajana 1. toukokuuta 2013. 14. elokuuta 2019 hänet nimitettiin UNAIDS:n johtajaksi. Hän on saanut useita kunniatohtorin arvoja.

## Yksityiselämä

Byanyima on naimisissa Ugandassa vangituksi joutuneen poliitikon, eläkkeelle jääneen sotilas Kizza Besigyen kanssa.

Byanyiman poika Anselm (Kizza-)Besigye asuu Yhdysvalloissa ja on tutkinut Ugandan queervihamielisyyttä. Vuonna 2025 poikaa vastaan käynnistettiin netissä vihakampanja, jossa hänen elämäntyylinsä tuomittiin sekä hänen sukupuolensa ja seksuaalisuutensa kyseenalaistettiin. Byanyima asettui puolustamaan poikaansa julkisuudessa.

## Lähteet
# Juan Bautista Alberdi

Chilessä otettu dagerrotypia Alberdista, otettu vuosivälillä 1850-1853.
**Juan Bautista Alberdi** (29. elokuuta 1810 San Miguel de Tucumán - 19. kesäkuuta 1884 Pariisi) oli argentiinalainen poliittinen teoreetikko ja diplomaatti. Vaikkakin hän eli suurimman osan elämästään maanpaossa Montevideossa ja Chilessä, hän oli yksi Argentiinan merkittävimmistä liberaaleista elinaikanaan.

Juan Bautista Alberdi syntyi San Miguel de Tucumánissa, Tucumánin provinssin pääkaupungissa Argentiinassa, samana vuonna kuin Toukokuun vallankumous, Argentiinan irtautumisen alku emämaastaan Espanjasta, alkoi. Hänen isänsä, Salvador Alberdi, oli espanjalainen kauppias; hänen äitinsä, Josefa Aráoz y Balderrama, oli syntyisin espanjalaista alkuperää olevasta argentiinalaisesta perheestä. Hän kuoli Juan Bautistan synnytyksen seurauksena.

Alberdin perhe tuki Argentiinan vallankumousta alusta asti. Hänen isänsä oli läheinen Belgranolle, tärkeälle vallankumoukselliselle, jolla oli ratkaiseva merkitys nuoren Alberdin elämälle ja työlle.

Juan Bautista Alberdi muutti nuorena Buenos Airesiin, missä hän opiskeli "Colegio de Ciencias Morales"issa ( yhteiskuntatieteiden toisen asteen koulu). Mutta vuonna 1824, johtuen rakkaudestaan musiikkiin, hän lyhyesti ja hätiköidysti jätti opintonsa. Hän aloitti pian opintonsa uudestaan, tullakseen lakimieheksi. Hän jatkoi opintojaan Córdobassa ja vuonna 1840 sai ne päätökseen Montevideossa.

Johtuen kuulumisestaan Argentiinan "Sukupolvi '37":ään, ryhmään nuoria ja liberaaleja intellektuelleja, jotka olivat saaneet vahvoja vaikutteita valistuksesta ja liberaaleista aatteista (näihin nuoriin miehiin kuuluivat muun muassa myös Esteban Echeverría ja Domingo Faustino Sarmiento), ja hänen kieltäytymisestään vannoa uskollisuutta federaalihallinnon pelätylle caudillolle Juan Manuel de Rosasille, jota vastaan hän kirjoitti useita kirjoja, Alberdi vuonna 1838 lähti Argentiinasta aloittaakseen vapaaehtoisen maanpakonsa: aluksi Montevideossa; sitten Euroopassa; ja lopuksi Chilessä. Hän palasi Argentiinaan vasta Justo José de Urquizan voitettua federalistien joukot ratkaisevassa Caserosin taistelussa vuonna 1852.

Kun oli päätetty kirjoittaa Argentiinan perustuslaki, Alberdi lähetti kopiot kirjoittamistaan papereista, otsikolla "Perustat ja lähtökohdat Argentiinan tasavallan poliittiselle organisoitumiselle", Perustuslailliselle kokoukselle. Monet siinä olleista ehdotuksista liitettiin Argentiinan vuoden 1853 perustuslakiin.

Uuden hallinnon aikana Alberdi sai diplomaattisia tehtäviä Euroopasta, jotka keskeytyivät Argentiinan tasavallan uudelleenorganisoitumisen seurauksena vuonna 1862. Hän jälleenpalasi Argentiinaan vuonna 1878, mutta Bartolomé Mitren vahva epäsuosio sai Alberdin lähtemään Ranskaan, jossa hän 73-vuotiaana kuoli 19. heinäkuuta 1884, Pariisin lähiössä. Hänen ruumiinsa kuljetettiin Argentiinaan ja haudattiin La Recoletan hautausmaalle Buenos Airesissa.
# Peter Townsend

Peter Townsend vuonna 1955
**Peter Wooldridge Townsend** (22. marraskuuta 1914 – 19. kesäkuuta 1995) oli brittiläinen hävittäjälentäjä sekä kuningas Yrjö VI:n ja kuningatar Elisabet II:n adjutantti 1944–1953. Townsend muistetaan romanssistaan prinsessa Margaretin kanssa.

Townsend syntyi 1914 Burman Rangoonissa (Yangun) ja kävi koulua Englannin Haileburyssä. Hän liittyi Kuninkaallisiin ilmavoimiin 1933 ja sai koulutuksensa Cranwellissa. Hän palveli lennonopettajana RAF Montrosessa, ja sai siirron Tangmereen 1937, jossa hän palveli toisen maailmansodan syttyessä 85. lentueessa. Vuonna 1940 majurin arvoisena hänet siirrettiin 43. lentueeseen, jossa hän palveli taistelussa Britanniasta. Hän oli everstiluutnanttina yölentotoiminnan komentajana Hunsdonista 1941–1942. Hänet nimitettiin 611. lentueen (Spitfire-laivue) komentajaksi Drewiin 1942, ja sodan loppuvaiheissa hän komensi 605 Squadronia (yöhävittäjälaivue), käytyään esikuntaupseerikoulun 1942–1943. Hänet ylennettiin everstiksi 1948.

Townsend oli yksi tunnetuimpia lentäjiä taistelussa Britanniasta, ja hän palveli 85. lentueen komentajana, joka lensi Hawker Hurricane -hävittäjiä koko taistelun ajan. Hänellä oli 14 ilmavoittoa, ja haavoituttuaan hän karkasi sairaalasta päästäkseen takaisin lentämään.

Townsend meni kesäkuussa 1941 naimisiin Rosemary Cecil Pawlen (1921–2004) kanssa, jonka kanssa hän sai kaksi poikaa nimeltä Giles (1942–) ja Hugo (1945–). Pariskunta erosi 1952. Vuonna 1944 Townsend nimitettiin kuninkaan virkaatekeväksi tallimestariksi. Samana vuonna virasta tehtiin pysyvä, ja hän palveli virassa vuoteen 1953 asti. Jäätyään eläkkeelle 1953 hän palveli Brysselissä lentoattaseana 1953–1956.

Townsend tunnetaan parhaiten onnettomasta romanssistaan prinsessa Margaretin kanssa. Vaikka hän oli sotasankari ja hävittäjä-ässä, ja vaikka hänen ja Margaretin rakkaus oli aitoa, hänellä ei aiemman avioeronsa takia ollut mitään mahdollisuutta avioliittoon prinsessan kanssa. On sanottu, että asiasta syntynyt kohu särki sekä prinsessan että Townsendin sydämet. Townsend meni myöhemmin naimisiin Marie-Luce Jamagnen kanssa. Prinsessa Margaret oli kuitenkin Townsendin itsensä mukaan hänen elämänsä ainoa todellinen rakkaus, ja he kävivät kirjeenvaihtoa aina Townsendin kuolemaan saakka.

Townsend säilytti loppuun saakka kiinnostuksensa ilmailuun, ja hän toimi teknisenä sotilasneuvonantajana elokuvaa *Taistelu Englannista* tehtäessä 1968. Hänen kunniamerkkeihinsä kuuluivat CVO (1947), Distinguished Service Order (1941) ja Distinguished Flying Cross and Bar (1940). Townsend kuoli vatsasyöpään vuonna 1995 Saint-Léger-en-YvelinesessäRanskassa

## Lähteet

## Aiheesta muualla

* Kuvia tai muita tiedostoja aiheesta Peter Townsend Wikimedia Commonsissa
# Gerry Goffin

**Gerald ”Gerry” Goffin** (11. helmikuuta 1939 – 19. kesäkuuta 2014 Brooklyn, New York, Yhdysvallat) oli yhdysvaltalainen sanoittaja, joka tuli tunnetuksi varsinkin yhteistyöstään Carole Kingin kanssa. Goffin ja King kuuluvat sekä Songwriters (1987) että Rock and Roll Hall of Fameen (1990).

Goffin oli naimisissa Kingin kanssa vuosina 1960–1968. Parin yhteistyön tulosta olivat esimerkiksi kappaleet ”Will You Love Me Tomorrow” (1960) ja ”The Loco-Motion” (1962). Goffin työskenteli myös esimerkiksi Barry Goldbergin ja Michael Masserin kanssa.

## Lähteet